ОҚО мен TIKA арасындағы байланыс нығаяды
"ОҚО мен TIKA арасындағы байланыс нығаяды" | "https://abai.kz/post/46248"
TITLE: ОҚО мен TIKA арасындағы байланыс нығаяды
URL: https://abai.kz/post/46248
META: "ОҚО мен TIKA арасындағы байланыс нығаяды" | "https://abai.kz/post/46248"
DATE: 08.11.2016
AUTHOR(s): Абай-Ақпарат
TOTAL WORDS: 149
TEXT: Оңтүстік Қазақстан облысының әкімі Жансейіт Түймебаев Түркия Республикасы Үкіметі жанындағы Түрік ынтымақтастық және үйлестіру агенттігінің (одан әрі - TIKA) Қазақстандағы өкілі Әли Ихсан Чаглармен кездесті. Бұл туралы «Абай ақпарат» порталы ОҚО әкімінің баспасөз қызметіне сілтеме жасай отырып хабарлайды. Басқосуда тараптар бауырлас қазақ-түрік қарым-қатынасын одан әрі жақсарту жайын талқылап, ынтымақтастық меморандумын түзу жайын әңгімеледі. Атап айтқанда, олар ауыл шаруашылығы, өнеркәсіп, мәдениет, туризм сынды түрлі салалар бойынша бірлескен жобалар жасауға уағдаласты. Өз кезегінде, аймақ басшысы өңірімізге арнайы келген мәртебелі мейманға алғысын білдіріп, бірлесе жұмыс істеуге дайын екенін жеткізді. Агенттік өкілі Әли Ихсан Чаглар өзі қызмет ететін TIKA ұйымы арқылы Қазақстанның Тәуелсіздік жылдарында жеткен табыстарын дүниежүзіне танытып, еліміздің атын шығаруға әрекет ететінін жеткізді. Айта кету керек, Түркия Республикасы Үкіметі жанындағы Түрік ынтымақтастық және үйлестіру агенттігінің әлемнің 56 елінде филиалдары бар. Жер-жаһанның 150 елімен ынтымақтық жобаларын жасасқан TIKA ұйымы соңғы 3 жылда ынтымақтастық жұмыстары мен гуманитарлық көмектердің арқасында әлемде бірінші орынға шыққан. Abai.kz
